VIATGE de CAP d’ANY RUTA dels TEMPLERS – PORTUGAL – Pol Viatges
LISBOA – SINTRA – CASCAIS – ESTORIL – ÓBIDOS NAZARÉ ALCOBAÇA – COIMBRA – SERRA de BUSSACO
FIGUEIRA DA FOZ – TOMAR – ALMOUROL – BATALHA
• Del divendres 28 de desembre al dijous 3 de gener del 2018/19
Preu desde 1550 €
Data de sortida 28 // 12 // 2018
RUTA dels TEMPLERS – PORTUGAL
Del divendres 28 de desembre al dijous 3 de gener del 2018/19
DIVENDRES 28 BARCELONA – LISBOA
Matí: a les 10.30 h sortida des del Passeig de Gràcia amb Gran Via, fins a la Terminal I de l’aeroport de BARCELONA.
Sortida: a les 13.30 h amb el vol VY 8466 de la companyia VUELING, amb destinació a l’aeroport de Lisboa (LIS).
Arribada: a les 14.30 h.
Tot seguit: recorregut panoràmic pel cor de la capital lusitana de LISBOA, situada a l’estuari del riu Tajo, tot passant per llocs tan emblemàtics com la plaça dels Restauradors amb el seu Obelisc, la del Rossio i la del Comerç. Seguirem fins a l’històric Barri de Belém, on es troba la Torre de Belém i el Monestir dels Jerònims, una meravella arquitectònica d’estil manuelí desenvolupada a Portugal a partir del primer terç del s. XVI i que deu el seu nom al rei Manuel I de Portugal.
Seguidament: trasllat a l’hotel per fer la distribució d’habitacions i sopar.
Allotjament en règim de mitja pensió (sopar, dormir i esmorzar)
Tel. (+351) 21 795 42 73
DISSABTE 29 SINTRA – CASCAIS – ESTORIL
Matí: sortida amb destinació a l’encantadora i novel•lesca ciutat de SINTRA, única tant pel seu patrimoni natural com artístic. Començarem la visita pel Palau Nacional de Sintra, una antiga residència reial fins a la instauració de la República, que va passar a ser d’utilitat pública, i farem un recorregut per les fabuloses sales i dependències interiors que actualment formen part del Patrimoni Mundial de la UNESCO, i després anirem a visitar el Palau de La Quinta da Regaleira i els seus jardins, que ens duran fins al descobriment de la història, secrets i misteris de la maçoneria i els templers.
Tarda: continuarem fent camí tot passant pel CAP de la ROCA, el punt més occidental del continent Europeu, i seguirem fent camí fins a CASCAIS, antic lloc de descans de la reialesa, on es troba l’anomenada Boca do Inferno, una finestra natural a la costa per la qual penetren les aigües de l’Atlàntic produint, en els dies de fort onatge, un so impressionant i colpidor. I finalment arribarem fins a ESTORIL, una petita ciutat que té fama d’elitista per haver servit durant el s. XX com a residència a l’exili de diversos reis i polítics europeus.
DIUMENGE 30 ÓBIDOS – NAZARÉ – ALCOBAÇA – COIMBRA.
Matí: sortida de l’hotel, amb maleta inclosa, cap a la vila medieval d’ÓBIDOS, famosa per les seves cases emblanquinades adornades amb flors i també per les seves extenses muralles medievals. A continuació, ens aproparem a NAZARÉ, una típica i pintoresca població marinera amb una magnífica i extensa platja dominada per un impressionant promontori de roca que cau en picat al mar, anomenat SÍTIO, on hi accedirem amb un ascensor i des d’on podrem gaudir d’una panoràmica impressionant sobre la costa.
Tarda: visita a l’espectacular Abadia de Santa Maria d’ALCOBAÇA, un dels edificis religiosos d’estil gòtic més bells de tot Portugal i que per la seva grandiositat va ser classificat Patrimoni Mundial per la UNESCO. En acabar seguirem la ruta fins a arribar a COIMBRA.
3000-001 COIMBRA – PORTUGAL
Tel. (+351) 239.240.050
DILLUNS 31 COIMBRA – SERRA de BUSSACO
Matí: visita al casc antic de COIMBRA, una ciutat famosa pels seus carrers sinuosos i les seves cases penjants, on hi ressalten les joies arquitectòniques de la catedral vella i la universitat, considerada una de les més antigues del món i encara avui dia en funcionament. Té la bella Biblioteca Joanina, d’estil rococó del s. XVIII, i juntament amb el campus històric formen part del Patrimoni de la Humanitat per la UNESCO.
Tarda: anada fins a la SERRA de BUSSACO, una extensió majestuosa de massa boscosa que forma un veritable jardí botànic, on s’hi poden trobar cap a unes 700 espècies autòctones i exòtiques, amb l’anècdota que totes elles estan protegides per un decret papal del segle XVII que amenaçava d’excomunió a qui els causés algun dany.
Nit: GRAN SOPAR de CAP d’ANY al restaurant de l’HOTEL.
DIMARTS 1 FIGUEIRA DA FOZ
Tarda: sortida amb destinació a FIGUEIRA DA FOZ, una ciutat propera a COIMBRA, situada just a la desembocadura del riu Mondego i amb unes extenses platges de sorra blanca, on hi podrem descobrir tota una barreja única: entre l’autenticitat d’un port de pescadors i el cosmopolitisme heretat dels temps de la Belle Époque.
DIMECRES 2 TOMAR – CASTELL d’ALMOUROL – BATALHA
Matí: anada fins a TOMAR, una ciutat amb gran encant, tant per la seva riquesa artística com cultural, ja que fou antiga seu de l’Ordre dels Templers. Allà visitarem el centre històric i el CONVENT de CRIST, una de les obres renaixentistes més importants de Portugal. I, si les condicions meteorològiques i l’estat del riu Tajo ens ho permeten, ens aproparem amb un petit vaixell fins al CASTELL d’ALMOUROL.
Tarda: visita a l’impressionant Monestir de Santa Maria de la Victòria, BATALHA. És una construcció espectacular que va començar el 1386 i va ser erigida en compliment d’un vot de João I, rei de Portugal, que va prometre a la Mare de Déu la seva construcció si Portugal derrotava Castella a la batalla d’Aljubarrota l’any 1385.
DIJOUS 3 COIMBRA – PORTO – BARCELONA
Matí: després d’esmorzar, sortida cap a l’aeroport de Francisco Sá Carneiro de PORTO (OPO).
Sortida: a les 13.45 h amb el vol VY8479 de la companyia VUELING amb destinació a la ciutat de BARCELONA.
Arribada: a les 16.25 h a l’aeroport de BARCELONA.
Tot seguit: trasllat amb autocar fins al Passeig de Gràcia amb Gran Via.
PREU: 1.550,– €/pers. en hab. doble • Suplement hab. individual: 380,– €
Per a inscripcions: tel. 93-241.41.42 de dilluns a divendres de 9.30 a 14.00 h.
• 1r TERMINI PAGAMENT INSCRIPCIÓ: DIMARTS 13 de novembre 750,– €
• 2n i ÚLTIM TERMINI PAGAMENT: DIMARTS 4 de desembre
Bitllets d’AVIÓ, anada i tornada, amb la companyia VUELING.
Allotjament, en règim de mitja pensió, als Hotels: 3K BARCELONA 4* de LISBOA i VILA GALÉ COIMBRA 4*.
Dinars en ruta, menys els del primer i l’últim dia de viatge (divendres 28 i dijous 3).
Sopar especial de CAP d’ANY al restaurant de l’HOTEL VILA GALÉ COIMBRA.
Recorregut amb vaixell i entrades a museus i recintes històrics de pagament.
Guia professional de turisme de PORTUGAL.
Assegurança d’assistència i anul•lació.